August Traat

August Johannes Traat (1. jaanuar 1911 Karaski, Krootuse vald, Võrumaa – 3. detsember 2007) oli eesti õigusajaloolane.Eesti biograafiline andmebaas ISIK

August Traat sündis Tigase talus Karaski külas, ajaloolisel Võrumaal, nüüdsel Põlvamaal.

Ta lõpetas 1931. aastal Hugo Treffneri Gümnaasiumi. 1938. aastal lõpetas Tartu Ülikooli õigusteaduskonna kiitusega, kaitstes diplomitöö "Katsesttaandumine". Pärast sõda astus aspirantuuri ja kirjutas kandidaaditöö „Poleemika Liivimaa talurahvaküsimuses 1909-1910“, mis jäi kaitsmata kuna juhendaja Leo Leesment viibis vangistuses.Rändurid postiteel. August Traat

1956. aastal kaitses Tartu Riiklikus Ülikoolis õigusteaduste kandidaadi väitekirja "Talurahva õiguslik olukord Liivimaal feodalismi lagunemise perioodil" (juhendaja Paul Vihalem).

1978. aastal kaitses ajalooteaduste doktoriväitekirja Eesti vallakohtutest "Волостной суд в Эстонии с середины XVIII века до реформы 1866 года", mis 1980. aastal ilmus eestikeelse monograafiana "Vallakohus Eestis: 18. sajandi keskpaigast kuni 1866. aasta reformini".E-kataloog ESTER

Töötas Tartu Riikliku Ülikooli õppejõuna ja Eesti NSV Teaduste Akadeemia Ajaloo Instituudi vanemteadurina.TÜ matrikkel / Album Academicum Universitatis Tartuensis 1918-1944

Ta oli Eesti Ajalooarhiivi (varem Eesti Riiklik Ajaloo Keskarhiivi) teadusnõukogu liige, Eesti Akadeemilise Õigusteaduse Seltsi asutajaliige ja 1992. aastast auliige ning Õpetatud Eesti Seltsi liige.

 Teoseid ja publikatsioone 
Eesti NSV ajaloo lugemik (2. osa). Valitud dokumente ja materjale Eesti ajaloost XIX sajandi keskpaigast kuni 1917. aasta märtsini. Toimetanud Endel Laul, August Traat. Kirjastus: Eesti Riiklik Kirjastus, Tallinn, 1964, 720 lk
Ajalooline Emajõgi. Koostanud: August Traat. Kirjastus: Eesti Raamat, Tallinn, 1968, 88 lk
Vallareform Eestis 1866. aastal, Eesti Teaduste Akadeemia Toimetised. Ühiskonnateadused. Köide 17, 1968, nr 1, lk 11–25
Põhijooni vallakohtu arengust Eestis kuni 1866. aastani, Eesti Teaduste Akadeemia Toimetised. Ühiskonnateadused. Köide 20, 1971, nr 1, lk 34–45
Vallakohus Eestis: 18. sajandi keskpaigast kuni 1866. aasta reformini. Eesti NSV TA Ajaloo Instituut. Kirjastaja:Eesti Raamat, 1980, ISBN 9789916038482,  DIGARis
August Traat, Vello Naaber. “Talurahvaliikumine Eestis aastail 1845-1848. I ja II. 2 raamat, Eesti Vabariigi Arhiiviamet, Eesti Ajalooarhiiv, 1991, 362 lk

Viited

Kirjandus
Peeter Järvelaid. August Traat - 85. Kleio: ajaloo ajakiri, nr 1, 1996

 Välislingid 


Kategooria:Eesti ajaloolased
Kategooria:Õigusajaloolased
Kategooria:Tartu Ülikooli õigusteaduskonna õppejõud
Kategooria:Tartu Ülikooli õigusteaduskonna vilistlased
Kategooria:Organiseerumatute Büroo liikmed
Kategooria:Eesti Üliõpilaste Ühingu liikmed
Kategooria:Hugo Treffneri Gümnaasiumi vilistlased
Kategooria:Sündinud 1911
Kategooria:Surnud 2007